stanford-oval/wikipedia huggingface dataset:
האני סכאפט
ביוגרפיה

לפני המלחמה למדה סכאפט משפטים באוניברסיטת אמסטרדם, שם גם התיידדה עם סטודנטים יהודים. עם כיבוש הולנד על ידי גרמניה הנאצית במלחמת העולם השנייה, היא סירבה לחתום על הצהרת אמונים לשלטון הכיבוש, ונאלצה בשל כך להפסיק את לימודיה. היא הפכה לפעילה בתנועת ההתנגדות והגישה סיוע לאנשים שהסתתרו מפני הגרמנים על ידי זיוף תעודות זהות ותלושי מזון. כמו כן, השתתפה בביצוע פיגועים שונים נגד גרמנים ומשתפי פעולה הולנדים.
סכאפט וטרוס מנגר-אוברסטייחן חברתה למחתרת ההולנדית תכננו לחסל את השוטר וחבר התנועה הנאציונל-סוציאליסטית של הולנד, פייק קריסט ב-25 באוקטובר 1944, אך לוחמי התנגדות אחרים של הארלם כבר חיסלו אותו.
ב-1 במרץ 1945, הוצא להורג קצין המשטרה וחבר התנועה הנאציונל-סוציאליסטית של הולנד וילם זירקזה על ידי אובסטייחן וסכאפט בהארלם.
ב-15 במרץ הן פצעו את קו לנחנדייק, שריגל עבור המטעם ההגנה במשפטה של חברתו הבוגדת נלי וילי ואן דר מיידן. ב-1949 הוא נידון למאסר עולם. ניסיון קודם להרוג את לאנחנדייק על ידי יאן בונקאמפ חבר המחתרת נכשל.
סכאפט ואובסטייחן ניסו לשווא לשחרר את יאן בונקאמפ כאשר הוא נעצר על ידי הגרמנים ונלקח לבית החולים וילהלמינה באמסטרדם.
שלושה שבועות לפני סוף המלחמה נתפסה האני בהארלם, בעת שחילקה עיתון מחתרתי, והוצאה להורג, בדיונות של בלומנדאל (Bloemendaal) בגיל 24. מסופר כי המטח הראשון רק פצע אותה, ואז היא קראה בקור רוח לחייל: "אני יורה יותר טוב ממך", ורק אז ירו בה שוב והרגו אותה. לאחר מעצרה של סכאפט ב-21 במרץ 1945, הניחו במחתרת שהיא נכלאה ב-"Weteringschans". מחופשת לאחות גרמנייה, אוברסטייחן ניסתה לשחרר אותה בתואנה שהיא נאלצה לקחת את סכאפט לבדיקה רפואית. היא בכתה הרבה כדי לשכנע את השוטרים. אולם, התברר כי כבר הוצאה להורג.
לאחר המלחמה אותרה גופתה. היא נקברה מחדש בנוכחות הנסיכה ההולנדית יוליאנה. מאוחר יותר, כמלכה, חשפה יוליאנה פסל הנצחה מברונזה על שם הלוחמת בפארק קנאו (Kenau) בהארלם, סמוך למקום הולדתה. לאחר מותה, קיבלה האני אות-כבוד מלכותי וכן אות כבוד אמריקאי. מספר בתי ספר ורחובות נקראו על שמה בהולנד.
פעילותה בתקופת השואה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראו גם

טרוס מנגר-אוברסטייחן
המרכז הפנורמי בים המלח

| --- | --- |
אין תמונה חופשית
 מידע כללי
 סוג:  אטרקציה תיירותית 
 מדינה:  ירדן 
 קואורדינטות:  31°37′46″N 35°35′06″E﻿ / ﻿31.62944444°N 35.585°E﻿ / 31.62944444; 35.585
  (למפת ירדן מוגדלת) עמאן אירביד סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלהמרכז הפנורמי(למפת ירדן רגילה) עמאן אירביד סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלהמרכז הפנורמי
 
המרכז הפנורמי בים המלח (אנגלית Dead Sea Panoramic Complex) הוא מרכז תיירותי השוכן על רכס זארא בהרי מואב שבירדן, במרחק של כשני קילומטרים צפונית-מזרחית למקום שפכו של ואדי זרקא-מעין אל ים המלח. המרכז ממוקם על שפת המצוק בגובה של 75 עד 100 מטרים מעל פני הים, ובו שתי מרפסות תצפית המחוברות זו לזו בטיילת: האחת בצידו המערבי של המרכז צופה אל עבר ים המלח שחופו מרוחק ממנה כקילומטר אחד בלבד, מגובה של כ-500 מטרים; והאחרת בצידו הדרומי, צופה לעבר ואדי זרקא-מעין.
המרכז נפתח בשנת 2005 והוא מנוהל על ידי החברה הירדנית המלכותית לשמירת הטבע (The Royal Society for the Conservation of Nature). בד בבד עם הקמתו של המרכז, נסלל כביש חדש המקשר אותו אל מידבא ואל מעיינות חממאת מעין שבואדי זרקא-מעין מדרום וממזרח, ואל חוף הים במערב. מאז שנת 2011 פועל המרכז על אנרגיה סולרית.
במרכז פועל מוזיאון העוסק באספקטים הגאולוגיים, האקולוגיים, הארכאולוגיים וההיסטוריים של ים המלח, וכן בעתידו. עוד שוכנים באתר מסעדה, אולם כינוסים, חנות ואמפיתיאטרון פתוח.
הערות שוליים

↑  Dead Sea Panorama Complex switches to solar power
המגדל ע"ש יעקב סוראסקי (הר הצופים)

| --- | --- |

 מידע כללי
 סוג:  מגדל מים
 כתובת:  רחוב שומרי ההר
 מיקום:  הר הצופים, ירושלים
 מדינה:  ישראל 
 מייסדים:  בנימין אידלסון וגרשון צפור
 הקמה ובנייה
 תאריך פתיחה רשמי:  1974
 אדריכל:  רם כרמי
 מידות
 גובה:  55 מטר
 קואורדינטות:  31°47′35″N 35°14′47″E﻿ / ﻿31.793008°N 35.246501°E﻿ / 31.793008; 35.246501
  (למפת ירושלים מוגדלת) מגדל המים בהר הצופים(למפת ירושלים רגילה) מגדל המים בהר הצופים
 he
 
המגדל ע"ש יעקב סוראסקי בקמפוס האוניברסיטה העברית בהר הצופים בירושלים, הוא מגדל מים שהפך עם חנוכתו למבנה סמלי בקמפוס הר הצופים.
בניין מגדל המים קיבל את שמו מתפקודו כמגדל ליצירת לחץ מים. המגדל הוא חלק משורת מגדלים הקיימים על קו הרכס של הר הזיתים והמשכם בהר הצופים, ובהם מגדל הפעמונים של כנסיית העלייה הרוסית בשכונת א-טור, מגדל אכסניית אוגוסטה ויקטוריה על אוכף בין הר הזיתים להר הצופים והמגדל המרכזי שעל רכס הר הצופים - מגדל המים של האוניברסיטה העברית.
יוצרי המגדל, האדריכלים בנימין אידלסון וגרשון צפור, ביקשו להקים סמל שישתלב ברצף המגדלים של הרכס והקימו בשנת 1974 מבנה צר וגבוה בעל סגנון פיסולי אלגנטי, המתנשא לגובה של 55 מטרים. המגדל נבנה על ידי הקבלן דניאל בן מנשה, משילוב של בטון גלוי, אבן ואף זכוכית. למעשה הוא נבנה כדי ליצור זרימת מים בגרוויטציה בעת כיבוי שריפות. בראש המגדל הוקמה תצפית לשימוש צה"ל, אך בשנת 2006 עזב צה"ל את הנקודה המשקיפה על נופי מואב וים המלח.
גלריה

מבט אל המגדל ותיאטרון המעלות
הבחירה (ספר)

|  מידע כללי |
| --- | --- |
 מאת:  אלי קונדי
 שפת המקור:  אנגלית
 סוגה:  נוער, רומן רומנטי, דיסטופיה
 הוצאה
 הוצאה:  דטון 
 תאריך הוצאה:  30 בנובמבר 2010 
 מספר עמודים:  316
 הוצאה בעברית
 תרגום:  אביגיל בורשטיין
 סדרה
 סדרת ספרים:  טרילוגיית הבחירה
 הספר הבא:  הפריצה - Crossed
 קישורים חיצוניים
 הספרייה הלאומית:  003417185
 
הבחירה (באנגלית: Matched) הוא ספר לנוער המתרחש בעתיד דיסטופי מאת אלי קונדי, הראשון מטרילוגיה. הספר יצא לאור בארצות הברית ב-30 בנובמבר 2010 ובפברואר 2011 זכה במקום התשיעי ברשימת רבי המכר לילדים של הניו יורק טיימס. הספר מספר על קאסיה, נערה שנולדה אל תוך עולם בו שולטים בכל צעד שלה (כולל בחירת בן הזוג וזמן המוות). בנשף ההתאמה שלה היא מקבלת מיקרו כרטיס כדי ללמוד על בן-זוגה העתידי אך כשהיא מפעילה אותו היא מגלה דבר שהמנהלים הסתירו ממנה.
ספר ההמשך "הפריצה" (Crossed) יצא לאור ביוני 2013 בתרגומה של יפעת אדלר (בן יעקב).
הספר השלישי בטרילוגיה "המפנה" (Reached) תורגם על ידי אביגיל בורשטיין לעברית.
הסרט

דיסני רכשה את זכויות ההסרטה של הסרט לטרילוגיה ב-16 בספטמבר 2010, לפני שהספר יצא.
Paramount Pictures לקחו חלק גם כן במכרז, אבל דיסני ניצחו בסופו של דבר.
אדם שנקמן (שביים את סיפור אהבה בלתי נשכח וביים והפיק את היירספריי) וג'ניפר ג'יגבוט הוחתמו כדי להפיק את הסרט.
עדיין לא ידוע אם הפקת הסרט כבר התחילה.
הערות שוליים

↑  Disney Buys Movie Rights to Dystopian YA Trilogy Matched, באתר Reelz
| --- | --- |
בקרת זהויות :  VIAF: 9507151965311100470000   WorldCat (עם VIAF): 9507151965311100470000
המאהב (סרט, 1992)

| --- | --- |

כרזת הסרט
 מבוסס על:  המאהב 
 בימוי:  ז'אן-ז'אק אנו
 הופק בידי:  קלוד ברי
 תסריט:  מרגריט דיראס (רומן)   ז'אן-ז'אק אנו   ז'ראר בראך
 עריכה:  נואל בויסון 
 שחקנים ראשיים:  ג'יין מארץ'   טוני לונג קה-פיי   ז'אן מורו (קריינות)
 מוזיקה:  גבריאל יארד
 צילום:  רוברט פרייז 
 מדינה:  צרפת, הממלכה המאוחדת, וייטנאם 
 חברת הפקה:  Renn Productions 
 חברה מפיצה:  Pathé Distribution, נטפליקס 
 שיטת הפצה:  וידאו על פי דרישה 
 הקרנת בכורה:  צרפת 22 בינואר 1992   ארצות הברית 30 באוקטובר 1992
 משך הקרנה:  צרפת 115 דקות   ארצות הברית 103 דקות
 שפת הסרט:  אנגלית
 סוגה:  סרט דרמה, סרט מבוסס יצירה ספרותית, סרט ביוגרפי, מלודרמה 
 הכנסות:  ארצות הברית $4,899,194
 הכנסות באתר מוג'ו:   lover
 פרסים:  פרס סזאר לפסקול הטוב ביותר
 דף הסרט ב־IMDb
 
המאהב (בצרפתית: L'Amant; באנגלית: The Lover) הוא סרט קולנוע צרפתי משנת 1992, המבוסס על הרומן האוטוביוגרפי בעל אותו השם של מרגריט דיראס. את הסרט ביים ז'אן-ז'אק אנו, הפיק קלוד ברי, ומופיעים בו בתפקידים הראשיים ג'יין מארץ' וטוני לונג קה-פיי. את הסרט, הדובר אנגלית, מלווה לכל אורכו קריינות של ז'אן מורו. הסרט זכה בפרס סזאר לפסקול המקורי הטוב ביותר, והיה מועמד לפרס אוסקר עבור הצילום הטוב ביותר.
עלילה

עלילת הסרט מתרחשת בקולוניה הצרפתית וייטנאם בשנת 1929 ומתמקדת ברומן סודי, סוער ומורכב שנרקם בין נערה ממשפחה צרפתית ענייה לגבר סיני ממשפחה עשירה.
הנערה בת ה-15 וחצי נשלחת על ידי משפחתה ללמוד בפנימייה בסייגון. בדרכה חזרה לשם לאחר חופשת הקיץ, בהיותה במעבורת, היא מושכת את תשומת לבו של איש עסקים בן 32, בנו של איל הון סיני ויורשו היחיד. הוא פותח בשיחה איתה, והיא נענית להצעתו להסיע אותה לעיר בלימוזינה שלו.
הנערה, בתה של אלמנה פושטת רגל הסובלת ממאניה דיפרסיה, מתפתה להפוך למאהבת של הגבר העשיר. במשך שנה וחצי, השניים נפגשים בחשאי בדירת הרווקים של הגבר ומנהלים קשר מיני ורגשי סוער. שניהם מבינים שלאהבתם אין עתיד, משום שמשפחותיהם לעולם לא יקבלו את זוגיותם הבין גזעית.
הפקה

לאחר יציאתו לאקרנים, הסרט עורר סערה, הן בשל סיפור האהבה שהוא הציג בין גבר בוגר ובין קטינה, והן בשל סצנות המין הנועזות שבו, שכללו עירום מלא של שני כוכבי הסרט וצילומי תקריב. הסרט הופץ בשתי גרסאות: ברחבי אירופה ובישראל הופץ הסרט בגרסתו המלאה והלא מצונזרת. בארצות הברית קיבל הסרט בתחילה סיווג צפייה של "NC-17", שפירושו שאסורה לחלוטין הצפייה בו לקטינים מתחת לגיל 17. לאחר שהוגש ערעור וקוצצו מהסרט 12 דקות, הוא אושר להקרנה עם הסיווג "R", שפירושו שהצפייה בו לקטינים מתחת לגיל 17 מותרת רק בליווי הורה.
כוכבת הסרט, ג'יין מארץ', הייתה בת 18 בעת צילומי הסרט. סמוך לאחר יציאתו של הסרט לאקרנים נפוצו שמועות, לפיהן סצנות האהבה בינה ובין כוכב הסרט טוני לונג קה-פיי היו אמיתיות. מארץ' הכחישה נמרצות שמועות אלה, והאשימה את במאי הסרט, ז'אן-ז'אק אנו, בהפצתן ובאי מניעת התפשטותן, במטרה לקדם את יחסי הציבור של הסרט.
מרגריט דיראס הודתה לראשונה שהרומן שכתבה הוא אוטוביוגרפי רק במהלך צילומי הסרט. דיראס הייתה בת 15 וחצי בלבד בזמן שניהלה את הרומן האסור, וזהו גם גילה של גיבורת הרומן והסרט. היא מעולם לא חשפה את שמו של מאהבה הסיני. גם בסרט עצמו לא מוזכרים שמות הגיבורים, והם מכונים "הנערה הצעירה" ו"הגבר הסיני".
בצרפת נמתחה עליו ביקורת מפני שלמרות שהופק בצרפת הסרט דובר אנגלית, בכדי לפנות לקהל בינלאומי. הוא היה מועמד לשישה פרסי סזאר אך זכה רק באחד.
הערות שוליים

↑  אלי אליהו, יומניה של הסופרת מרגריט דיראס מגלים נעורים בצל התעללות וניצול, באתר הארץ, 25 ביוני 2010
1 2 3  רון גואטה, חורך את המסך, חדשות, 19 ביוני 1992
1 2  איי פי  צרפת, התגאיתי להיות הלווה שלו, חדשות, 10 במרץ 1993
הנס באואר

ערך זה עוסק בבלשן. אם התכוונתם לכדורגלן, ראו .
| --- | --- |
אין תמונה חופשית
 לידה:  16 בינואר 1878 Grasmannsdorf, הרפובליקה הפדרלית של גרמניה 
 פטירה:  6 במרץ 1937 (בגיל 59) האלה, גרמניה הנאצית 
 מוסדות:  אוניברסיטת האלה-ויטנברג 
 
הנס באואר (בגרמנית: Hans Bauer;‏ 16 בינואר 1878 - 6 במרץ 1937) היה בלשן גרמני שעסק בחקר השפות השמיות. נולד בגרסמנסדורף(גר') שבבוואריה לאדם באואר, שהיה חוואי בגרסמנסדורף, ולברברה וגנר. ב-4 באוגוסט 1920 נישא לאויגניה קרשבאומר. למד תאולוגיה ושפות שמיות באוניברסיטת האלה, ובשנת 1922 מונה שם לפרופסור לשפות השמיות.
בשנת 1910 יצא לאור ספרו של באואר Die Tempora im Semitischen, שעסק במערכת הזמנים בשפות השמיות. בספר זה העלה באואר את ההשערה שבפרוטושמית הייתה צורת פועל אחת ויחידה, שמקבילה לאימפרפקטום בעברית המקראית (יִקְטֹל). צורת הפרפקט השמית-מערבית (קָטַל) התפתחה מצורה שמנית.
בספרו Zur Frage der Sprachmischung im Hebräischen, שיצא לאור ב-1924, עסק באואר בבעיית מוצאה של השפה העברית. לפי שיטתו, העברית היא שפת כלאיים המורכבת משני רבדים: רובד כנעני קדום, הקרוב לאכדית, ורובד מאוחר.
יחד עם פונטוס ליאנדר כתב באואר את הספר Historische Grammatik der hebräeischen Sprache des Alten Testaments, דקדוק היסטורי של העברית המקראית. חיבור זה, שיצא לאור ב-1922, מהווה עד היום ספר יסוד בתחום. באואר וליאנדר כתבו יחדיו גם את הספר Grammatik des Biblisch-Aramaeischen, דקדוק הארמית המקראית, שיצא לאור בשנת 1927.
בשנת 1930 הרים באואר תרומה חשובה לפענוח הכתב האוגריתי.
הליווי המשטרתי המלכותי

| --- | --- |

 מידע כללי
 מדינה:  נורווגיה 
 סוכנות אם:  שירות הביטחון של משטרת נורווגיה 
 תאריך הקמה:  11 במאי 1945 
 https://www.kongehuset.no/artikkel.html?tid=27653
 
הליווי המשטרתי המלכותי (בנורווגית: Den kongelige politieskorte) היא המשטרה המלכותית של ממלכת נורווגיה האמונה על אבטחת משפחת המלוכה.
זהו הגוף האחראי על שמירת המלך ובני משפחת המלוכה, ליווי המשטרה המלכותית מספק שומרי ראש במהלך פעילויות רשמיות ופרטיות בממלכה ומחוצה לה והוא גם מאבטח נציגי משפחת מלוכה זרה בביקוריהם הרשמיים או הפרטיים בנורווגיה וראשי מדינות זרים בביקוריהם הרשמיים במדינה.
רקע

"הליווי המשטרתי המלכותי" מהווה חלק משירות המשטרה הנורווגית תחת משטרת אוסלו. הם משתפים פעולה באופן הדוק עם שירות הביטחון של המשטרה הנורווגית.
היסטוריה

"הליווי המשטרתי המלכותי" הוקם ב-11 במאי 1945, זמן קצר לפני שובו של יורש העצר לממלכה, לאחר תום הכיבוש הגרמני בן חמש השנים.
סמל

סמל ליווי המשטרה המלכותית מציג את גרזן סנט אולף המוזהב על גבי מגן אדום.
המפלגה המאוחדת

| --- | --- |
 מדינה:  מצרים
 מייסד:  מוחמד תאופיק נאסים פאשא
 מנהיגים:  מוחמד תאופיק נאסים פאשא, עלי מאהר, עבד-אל פתח יחיא פאשא
 תקופת הפעילות:  1924–1936 (כ־12 שנים)
 אידאולוגיות:  ימין, שמרנות, אנטי מערביות, אסלאמיזם, דמוקרטיה אסלאמית
 שיא כוחה:  10
 נוצרה מתוך:  מפלגת אל-ופד
 התמזגה לתוך:  מפלגת אל-ופד, האחים המוסלמים
 מטה:  מסגד אל-אזהר 
 מיקום במפה הפוליטית:  ימין שמרני
 צבעים רשמיים:  כחול
 
המפלגה המאוחדת (בערבית حزب الاتحاد בתעתיק: חיזב אל-איתיחאד) הייתה מפלגת ימין שמרנית בשנות ה-30 של המאה ה-20 במצרים, אשר שלטה בממשלה המצרית בחלק מתקופת ממלכת מצרים.
רקע

המפלגה הוקמה ב-1924 בידי מוחמד תאופיק נאסים פאשא וקבוצה של משכילים תומכי מלוכנות המשולבת באסלאמיזם, ביניהם איש האחים המוסלמים מוחמד חמיד אבו אל-נאסר והפוליטיקאי עלי מאהר שהגיע ממפלגת אל-ופד. קבוצת המייסדים נהגה להיפגש במסגד אל-אזהר שבקהיר. לאורך שנות פעילותה קיבלה המפלגה תמיכה כלכלית מפואד הראשון, מלך מצרים וכן נטען כי קיבלה תמיכה מסוכנים בריטים על מנת לפגוע בפעילי תנועות שמאל רדיקליות. למרות מאמצי המפלגה לבנות מפלגת ימין שמרנית מובילה המפלגה לא הצליחה להגיע להישגים משמעותיים ולא הצליחה לקדם מטרות דתיות. למרות זאת ניהלה המפלגה שותפות עם חסן אל-בנא בין היתר במלחמה במלחמה אידואלגית בקופטים וברעיונות מערבים.
אף על פי שהמפלגה מעולם לא זכתה להצלחה גדולה בקלפי ובשיאה זכתה ב-10 מושבים, היא הצליחה להקים שלוש פעמים ממשלה בראשותה עקב תמיכת מועמדים עצמאים רבים. עקב כך הנהיגה את הממשלה בשנים 1933 - 1936 אז התפרקה ופעילה התפצלו בין האחים המוסלמים למפלגת אל-ופד.
עמדות:
הגדלת סמוכיות דתיות ומקום מכבד עבורן בחוק.
הגדלת המשאבים למונכריה המצרית והגדלת כוחה.
שליטה בתקציבים והוצאה ציבורית.
שליטה והגדלת כוחו של משרד הוואקף של מצרים.
חיזוק האתיקה וערכי הסולדריות החברתית.
אנטי מערביות.
המאוזוליאום בהליקרנסוס

| --- | --- |

 מידע כללי
 סוג:  פלא תבל של העולם העתיק, חורבות, מוזיאון, אתר ארכאולוגי של יוון העתיקה, מאוזוליאום, מבנה לשעבר 
 על שם:  מאוזולוס 
 מיקום:  בודרום 
 מדינה:  טורקיה 
 בעלים:  ארתחששתא השלישי 
 הקמה ובנייה
 תקופת הבנייה:  ? – 351 לפני הספירה
 תאריך פתיחה רשמי:  351 לפנה״ס 
 תאריך פירוק:  1494 
 אדריכל:  סאטירוס מפארוס, פיתיוס מפריאנה 
 סגנון אדריכלי:  אדריכלות קלאסית 
 קואורדינטות:  37°02′17″N 27°25′27″E﻿ / ﻿37.037942°N 27.424097°E﻿ / 37.037942; 27.424097
  (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורהמאוזוליאום בהליקרנסוס(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורהמאוזוליאום בהליקרנסוס
 
המאוזוליאום בהליקרנסוס (ביוונית: Μαυσωλεῖον της Ἁλικαρνασσοῦ) הוא אחד משבעת פלאי תבל של העולם העתיק. הוא נבנה בסביבות שנת 350 לפנה"ס בעיר הליקרנסוס (כיום בודרום שבטורקיה). המאוזוליאום שימש כבניין הקבר של האחשדרפן מאוזולוס. כאשר מת מאוזולוס בשנת 353 לפנה"ס, הזמינה אשתו ארטמיסיה השנייה את גדולי האמנים היווניים כדי שיקימו בניין קבר מפואר לבעלה המנוח.
כיום נותרו שרידים מועטים של קבר זה במקום, וחלק מהפסלים שקישטו את הקבר נמצאים במוזיאון הבריטי בלונדון.
השמדתו

המבנה המקורי נהרס בשיטפון, המבנה המשוחזר נחרב ברעידת אדמה ופורק על ידי הצלבנים.
גלריה

דגם משוער של המאוזוליאום. הדגם מוצג ב"טורקיה הקטנה" (אנ'), איסטנבול
אחד האפריזים המתארים את המאבק בין האמזונות והיוונים לקישוט הקבר במוזיאון הבריטי
הערות שוליים

↑  המאוזוליאום בהליקרנסוס קם לתחייה, באתר מסע אחר
| --- | --- |
בקרת זהויות :  BnF: cb13516492p (data)  GND: 1047224240  LCCN: sh85082330  NKC: ge477680  NLK: KSH2001013320  SUDOC: 032200447  VIAF: 306286988   WorldCat (עם VIAF): 306286988 
ערך זה הוא קצרמרבנושא אדריכלות. אתם מוזמנים לתרום לוויקיפדיה ו.
המרכז הפיננסי קונפיננסאס

| --- | --- |

 מידע כללי
 סוג:  גורד שחקים
 שימוש:  בניין משרדים, בית מגורים, בית מלון
 מיקום:  קראקס, ונצואלה
 מדינה:  ונצואלה 
 הקמה ובנייה
 תקופת הבנייה:  1990 – לא הסתיימה
 תאריך פתיחה רשמי:  1994 
 מידות
 גובה:  190 מטר
 קומות:  45
 קואורדינטות:  10°30′19″N 66°53′56″W﻿ / ﻿10.5054°N 66.899°W﻿ / 10.5054; -66.899
  (למפת קראקס מוגדלת) המרכז הפיננסי קונפיננסאס(למפת קראקס רגילה) המרכז הפיננסי קונפיננסאס
 
המרכז הפיננסי קונפיננסאס (בספרדית: Centro Financiero Confinanzas; ידוע גם בכינוי "מגדל דוד" (Torre de David), על שם מתכננו, דוד בריימבורג) הוא גורד שחקים ופיל לבן בקרקאס. גובהו 190 מטר, והוא הבניין השלישי בגובהו בוונצואלה.
היסטוריה

בנייתו של הבניין החלה ב-1990, והוא נועד לשמש כבניין משרדים. בראשו אף הוקם מנחת מסוקים. במהלך 1994 פקד את ונצואלה משבר כלכלי חמור, עקב קריסתם של בנקו לטינו, הבנק השני בגודלו במדינה, ושל 16 בנקים נוספים בעקבותיו. כתוצאה מהמשבר, הופסקה בנייתו של הבניין, הוא הולאם על ידי הממשלה, והוא נותר שומם, עוד בטרם הותקנו בו מעליות, מערכות חשמל, חיבור למים זורמים ואף חלק מהקירות והחלונות.
מצוקת הדיור בוונצואלה גרמה לכך שהחל מ-2007 החלו לפלוש לבניין משפחות רבות שקבעו בו את מעונן, תוך עצימת עין מצד הממשלה. נכון לשנת 2011, מאכלסים את הבניין כ-2,500 דיירים, המתגוררים ב-28 מתוך 45 הקומות. התושבים התקינו בעצמם חיבורים חלקיים למים ולחשמל וחלקם אף מפעילים בבניין בתי עסק. לבניין יש הנהלה, המספקת גם שירותי אבטחה ותרבות לדיירים, והם משלמים לה מדי חודש כ-150 בוליבר (נכון ל-2011) לשם כיסוי ההוצאות.
בשנת 2014 החלה ממשלת ונצואלה בפינוי המבנה מיושביו ובשיכונם בדיור חלופי, בשל המפגעים הבטיחותיים בו.
הערות שוליים

↑  החל פינוי הסקוואט הגבוה בעולם שבוונצואלה, באתר הארץ, 24 ביולי 2014
| --- | --- |
בקרת זהויות :  NLI: 987007328927605171  LCCN: no2013056172  SUDOC: 166628085  VIAF: 295175523   WorldCat (עם VIAF): 295175523
הילה לוי

הילה לוי (נולדה ב-10 במרץ 1993) היא שחקנית ברידג' ישראלית שזכתה באליפות העולם לנבחרות נשים (Venice Cup) כשחקנית נבחרת ישראל בשנת 2023.
ביוגרפיה

הילה לוי גדלה בראשון לציון. למדה מדעי המחשב באוניברסיטת בן-גוריון. עבדה כמהנדסת תוכנה בחברת מיקרוסופט.
קריירת הברידג'

הילה לוי שיחקה בנבחרות הצעירות של ישראל ואחרי זה בנבחרת הנשים של ישראל. השותפה הקבועה שלה החל מתקופת המשחק בנבחרות הצעירות של ישראל היא עדי אסולין. המאמן שלה ושל שותפתה הוא אלדד גינוסר.
הישגים בולטים > הישגים בתחרויות > אליפויות עולם

זכייה אחת בVenice Cup (אליפות העולם לנבחרות נשים) כשחקנית נבחרת ישראל, בשנת 2023 במרקש במרוקו.
זכייה אחת באליפות העולם לזוגות נשים בשנת 2016 בוורוצלב בפולין ביחד עם עדי אסולין.
הישגים בולטים > הישגים בתחרויות > אליפויות אירופה

זכייה אחת באליפות אירופה לזוגות נשים ביחד עם עדי אסולין בשנת 2016.
מקום שלישי באליפות אירופה לנבחרות נשים בשנת 2022 באיי מדיירה בפורטוגל.
פעמיים זכתה במקום שני (מדליית כסף) כשחקנית נבחרת ישראל עד גיל 21 באליפות אירופה שנערכה בפולין בשנת 2013. וכשחקנית נבחרת ישראל עד גיל 21 באליפות אירופה שנערכה בבראשוב ברומניה בשנת 2009.
הישגים בולטים > הישגים בתחרויות > אליפויות ישראל

פעם אחת זכתה באליפת ישראל חזוגות צעירים עד גיל 26 בשנת 2017 ביחד עם עדי אסולין.
ראו גם

אירינה לויטינה
דנה טל
הלן סובל סמית'
מיגרי צור-קמפינלה
נגה טל
עדי אסולין
ריקסי מרקוס
הערות שוליים

↑  46th World Team C , WBF
↑  2016 World Bridge Games, WBF
↑  היכל התהילה, התאגדות ישראלית לברידג'
↑  2022 55th European Teams Championships, Euro Bridge
↑  2013 24th European Youngsters Teams Championships, Euro Bridge
↑  2009 22th European Youngsters Teams Championships, Euro Bridge
המושג סוס

בפילוסופיה של הלוגיקה של גוטלוב פרגה, "המושג סוס" הוא שמו של פרדוקס אליו פרגה נדחק בעקבות התנגדויות שמעלה בנו קרי להבחנתו של פרגה בין מושג ואובייקט.
שלושת העקרונות היסודיים של פרגה בפילוסופיה של הלוגיקה מוצגים בהקדמה לספרו השני, "יסודות האריתמטיקה". העיקרון הראשון מציג את התנגדותו של פרגה לפסיכולוגיזם, דהיינו לעירוב של שיקולים פסיכולוגים בניתוח הרעיונות הלוגיים היסודיים. הוא סבר כי חוקי הלוגיקה אינם רק חוקי המחשבה, אלא חוקי האמת, ושיש לתכנים לוגיים קיום אובייקטיבי. העיקרון השני הוא עקרון הקונטקסט (הרלוונטי גם בפילוסופיה של הלשון) - לפיו מילה מקבלת את משמעותה רק בקונטקסט של השיפוט שהיא משמשת כחלק ממנו. העיקרון השלישי מציג את ההבחנה בין מושג לבין מושא. על פי פרגה, מושגים הם פונקציות, המקבלות את משמעותן רק כאשר ניתן להן אובייקט כערך שלהן. כשלעצמו, הפונקציה או המושג הוא בלתי רווי (unsaturated או ungesätigt), ורק כשהוא מתחבר לשם או לשם של משתנה, הוא מקבל משמעות. כך פותר פרגה את בעיית אחדות הטענה שהטרידה אחר כך את ראסל, ומציע, באופן מובלע, תורת טיפוסים פרימיטיבית: מושגים (מסדר ראשון) חלים על אובייקטים בלבד, משום שרק באמצעותם הם נהיים רוויים במשמעות. אולם מכאן עולות גם כמה מסקנות פרדוקסליות. מכיוון שרק בצירוף לשם או למשתנה יש למושג משמעות, המושג אינו יכול להופיע כנושא במשפט. מכאן יוצא, כי אין אפשרות לומר "המושג סוס הוא מושג", משום שכאן המושג סוס מופיע כאובייקט, ולא כמושג. פרגה נאלץ לפיכך לטעון: "המושג סוס אינו מושג", ומכאן נובע (אם כי פרגה אינו אומר זאת מפורשות): המושג מושג אינו מושג.
התוצאה הפרדוקסלית חושפת כיצד שלושת העקרונות של פרגה קשורים זה לזה. לאור עקרון הקונטקסט, פרגה אינו מוכן לקבל שלפרדיקט יש משמעות במנותק מן המסגרת הטענתית בה הוא מופיע, ובה הוא רווי בזכות קישורו לאובייקט. לאור התנגדותו לפסיכולוגיזם, פרגה שולל את ההתייחסות אל המושג כאובייקט וסבור שהתייחסות כזו נובעת מתפיסת המושג כתוכן מנטלי אינרטי, ולא כפונקציה.
עם זאת יש לפרגה דרכים לטפל במושגים במסגרת לוגיקה מסדר שני. דרך אחת היא על ידי ציון האקסטנציה של המושגים (ranges of values או Wertverläufe), דהיינו הקבוצה של האובייקטים שעבורם המושג מעניק ערך אמיתי. קבוצה זו נתפשת כמושא, והיא יכולה להופיע, למשל, בטענות שוויון מספרי. טענות כגון אלו, המכריזות על שוויון מספרי בין האקסטנציות של מושגים שונים הן מהותיות עבור ההגדרה הלוגית של מושג המספר שפרגה הוא מקורה. עם זאת, האקסיומה החמישית של פרגה, הקובעת את זהותן של אקסטנציות של מושגים זהים ואת האפשרות להתייחס אליהן כמושאים, היא גם המקור לפרדוקס של ראסל שתורתו של פרגה חשופה אליו.
לקריאה נוספת

Gottlob Frege: "Über Begriff und Gegenstand" in Vierteljahresschrift für wissenschaftliche Philosophie 16: 192–205, 1892.
"On Concept and Object" in Peter Geach and Max Black, eds., and trans., 1980. Translations from the Philosophical Writings of Gottlob Frege, 3rd ed. Blackwell (1st ed. 1952)
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
המושך הגדול

מבט פנורמי באינפרא-אדום הקרוב של כל השמים - המושך הגדול מצוין בחץ הכחול הארוך בפינה הימנית התחתונה תחת השם Norma & Great Attractor
המושך הגדול (באנגלית: Great Attractor) הוא מושך או אנומליה כבידתית בחלל הבין גלקטי בתחומו של צביר-על הידרה-קנטאורי, אשר כוללת עשרות אלפי גלקסיות, באזור שהיקפו מאות מיליוני שנות אור. אנומליה כבידתית בסדר גודל כזה בסקאלה האינטרגלקטית, מצביעה על נוכחותו של חומר אפל, חומר שאינו ניתן לצפייה ישירה אך ניתן להסיק על קיומו מניתוח השפעת המסה שלו על תנועת הגלקסיות וצבירי הגלקסיות הקשורים אליהן.
אנומליית המושך הגדול גורמת לכך שהגלקסיות שבאזור צביר-העל הידרה-קנטאורי מוסטות לאדום בהתאם לקבוע האבל, כך שניתן להסיק שהן מתרחקות גם מאיתנו וגם זו מזו. המדידות מראות שהשינויים בהיסט לאדום שלהן גדולים מידי, והם מסגירים את קיומה של האנומליה. השתנות ההיסט לאדום שלהן נקראת מהירות משונה, והיא נעה בתחום של בין כ-700 ק"מ לשנייה ל-800 ק"מ לשנייה, תלוי בנטייה הזוויתית מכיוונו של המושך הגדול.
החריגה מאחידות בהתפשטות היקום נתגלתה לראשונה בשנת 1973, ואז שוב בשנת 1978. מיקומו של המושך הגדול נקבע לבסוף בשנת 1986, במרחק של 153 עד 258 מיליון שנות אור בערך משביל החלב, בכיוונן של קבוצות הכוכבים הידרה וקנטאור. העצמים באזור זה נמצאים במישור הגלקטי, כלומר בחלק השמיים המוסתר על ידי שביל החלב ולכן קשה לחקור אותם באור נראה, אבל תצפיות רנטגן גילו כי באזור זה של החלל, הנמצא בצביר נורמה (ACO 3627), ישנה שכיחות גדולה של גלקסיות גדולות ועתיקות, שרבות מהן מתנגשות עם שכנותיהן, ומקרינות גלי רדיו בכמויות גדולות.
בספרות הבדיונית

בספרות הבדיונית, מוזכר המושך הגדול בסדרה "פיפ פלינקס" מאת  הסופר אלן דין פוסטר (שכתב את "הנוסע השמיני" והיה שותף בכתיבתם של תסריטי "מלחמת הכוכבים" ו"מסע בין כוכבים"), בספר "Flinx's Folly". המושך הגדול מוצג כניסיון של גזע חייזרי עתיק ליצור אמצעי בעל כוח משיכה שיכול להעתיק גלקסיות ממקומן, ביניהן גם את שביל החלב.
באופן דומה מוצג המושך הגדול גם בסדרת הספרים "זילי" מאת סטיבן בקסטר, במיוחד בספר "טבעת", שבו המושך הגדול מתואר כשרשרת קוסמית בצורת לולאה, שנוצרה באופן מלאכותי.